บริษัท ไทยชูการ์ เทอร์มิเนิ้ล จำกัด (มหาชน) จดทะเบียนเมื่อปี 2519 และในปี 2537
ได้แปรสภาพเป็นบริษัทมหาชน เลขทะเบียนที่ บมจ.416 ลงวันที่ 17 พฤษภาคม 2537
โดยมีพื้นที่ทำการ 124 ไร่ 98 ตารางวา ให้บริการลูกค้าด้านต่างๆ คือ ท่าเทียบเรือ 3 ท่า
โกดังเก็บสินค้า 38 หลัง ถังเก็บกากน้ำตาล จำนวน 6 ถัง สินค้าหลักที่ใช้บริการได้แก่
น้ำตาลทราย กากน้ำตาล ข้าวสาร น้ำมันพืช และพืชผลทางเกษตรอื่นๆ
นับว่าเป็นคลังสินค้าที่ให้บริการรับฝากและขนถ่ายสินค้าน้ำตาลที่ใหญ่ที่สุดในแถบจังหวัดสมุทรปราการ

บริษัทฯ ดำเนินธุรกิจที่มีความเกี่ยวเนื่องกับบริษัทย่อย ได้แก่

1.  บริษัท ที เอส คลังสินค้า จำกัด (TS)

ประกอบธุรกิจประเภทคลังสินค้า ตั้งขึ้นในปี 2530 โดยรับฝากสินค้าน้ำตาลทรายดิบ
น้ำตาลทรายขาว ที่ฝากเก็บในลักษณะบรรจุกระสอบและเทกอง ส่วนบริษัทย่อยอีก 3 บริษัท ได้แก่

2.  บริษัท ไทยชูการ์แอสเซ็ท จำกัด (TSA)

3.  บริษัท ไทยชูการ์อินเตอร์เทรด จำกัด (TSI)

4.  บริษัท ไทยชูการ์พรอพเพอร์ตี้ จำกัด (TSP)

การเปลี่ยนแปลงในปีที่ผ่านมา

ในเดือนมกราคม 2544 บริษัทย่อย 3 บริษัท ได้แก่ บริษัท ไทยชูการ์ ไซโลแวร์เฮ้าส์ คอร์ปอเรชั่น
จำกัด (TSSW) บริษัท ไทยชูการ์คลังสินค้า จำกัด (TSW) และ บริษัท ชูการ์ไซโลคลังสินค้า จำกัด
(SSW) ได้คืนใบอนุญาตประกอบกิจการคลังสินค้า
ซึ่งออกโดยสำนักส่งเสริมและพัฒนาธุรกิจคลังสินค้าและไซโล กรมการค้าภายใน กระทรวงพาณิชย์
และได้เปลี่ยนชื่อเป็น บริษัท ไทยชูการ์แอสเซ็ท จำกัด (TSA) บริษัท ไทยชูการ์ อินเตอร์เทรด
จำกัด (TSI) และบริษัท ไทยชูการ์พรอพเพอร์ตี้ จำกัด (TSP)
ตามลำดับพร้อมจดทะเบียนแก้ไขวัตถุประสงค์ในการดำเนินธุรกิจเป็นลักษณะทั่วไป เมื่อวันที่ 10
เมษายน 2544 เนื่องจากการประกอบกิจการทั้ง 3 บริษัท มีความซ้ำซ้อนกัน จึงเหลือเพียง บริษัท
ที เอส คลังสินค้า จำกัด เพียงบริษัทเดียวที่ดำเนินกิจการคลัง สินค้า
โดยสินค้าที่นำเข้าฝากทั้งหมดจะรับฝากในนาม บริษัท ที เอส คลังสินค้า จำกัด เพียงบริษัทเดียว
แต่เนื่องจากสภาวะเศรษฐกิจโดยรวมในปีที่ผ่านมายังไม่ดีขึ้น
บริษัทย่อยทั้งสามได้พักการดำเนินกิจการไว้ชั่วคราว

ในเดือนกันยายน 2545 บริษัท ไทยชูการ์ เทอร์มิเนิ้ล จำกัด (มหาชน) ได้ใบรับรองมาตรฐาน
ISO 9001:2000 ซึ่งรับรองโดย United Registrar of Systems (Thailand) Ltd.
(URS) บริษัท ไทยชูการ์ เทอร์มิเนิ้ล จำกัด (มหาชน)
เป็นธุรกิจให้บริการขนถ่ายสินค้าและรับฝากสินค้าบริษัทแรกที่ได้รับการรับรองมาตรฐาน ISO
9001:2000

นอกจากนี้ที่ประชุมคณะกรรมการบริษัทครั้งที่ 9/2544 เมื่อวันที่ 29 สิงหาคม 2544 ได้พิจารณาแล้ว เห็นว่าผลการดำเนินงานในงวดเดือน มกราคม ถึง มิถุนายน 2544 ของบริษัทอยู่ในขั้นที่ดีประกอบกับบริษัทฯ ยังมีกำไรสุทธิสะสมอยู่ จึงมีมติเป็นเอกฉันท์อนุมัติให้บริษัทจ่ายเงินปันผลระหว่างกาลให้แก่ผู้ถือหุ้นเป็นจำนวน 50 ล้านบาท หรือคิดเป็นหุ้นละ 5 บาท จากจำนวนหุ้นทั้งหมด 10,000,000 หุ้น ในวันที่ 26 กันยายน 2544

การถือหุ้นของบริษัทในบริษัทย่อย

1.32% 61.30% 61.32% 63.40%

16.31% 17.01% 16.25% 20.56%

22.37% 21.69% 16.25% 16.04%

TSA หมายถึง บริษัท ไทยชูการ์แอสเซ็ท จำกัด

TSI หมายถึง บริษัท ไทยชูการ์อินเตอร์เทรด จำกัด

TSP หมายถึง บริษัท ไทยชูการ์พรอพเพอร์ตี้ จำกัด

TS หมายถึง บริษัท ที เอส คลังสินค้า จำกัด

ความสัมพันธ์ระหว่างลูกค้ากับบริษัทและบริษัทย่อย

การประกอบธุรกิจของบริษัทและบริษัทย่อยจะสอดคล้องและเอื้อประโยชน์กันในเชิงยุทธศาสตร์บริษัทย่อยทำธุรกิจทดแทนส่วนที่ไม่ใช่ธุรกิจหลักของบริษัททั้งนี้เพื่อให้เกิดความคล่องตัวในการดำเนินธุรกิจอย่างครบวงจร
โดยจะมีการร่วมกันพิจารณาวางแผนธุรกิจและวิธีการเชื่อมโยงกับธุรกิจของบริษัทและ บริษัทย่อย
โดยมุ่งใช้ทรัพยากร อุปกรณ์ เครื่องมือและช่องทางต่างๆ ของบริษัทที่มีอยู่ให้เกิดประสิทธิภาพ
สูงสุดและไม่มีการดำเนินงานที่ซ้ำซ้อนกัน

เนื่องจากกิจการคลังสินค้า มีข้อจำกัดในการดำเนินธุรกิจค่อนข้างมาก เช่น รายได้หลักจะต้องเป็น
รายได้จากการรับฝากสินค้า ดังนั้นทรัพย์สินอันได้แก่
อาคารคลังสินค้าที่บริษัทย่อยถือครองอยู่เป็นคลังสินค้าประเภทเทกองเพียงอย่างเดียว
บริษัทย่อยจึงได้เช่าเหมาโกดังบางหลังจากบริษัทแม่เพื่อรับฝากสินค้าชนิดบรรจุกระสอบ
ส่วนรายได้หลักของบริษัทแม่คือ รายได้จากการให้บริการขนถ่ายสินค้า ค่าเช่าโกดัง ค่าเทียบท่าเรือ
ค่าชั่งน้ำหนัก ค่านำสินค้าผ่านท่า และอื่นๆ ดังนั้นความสัมพันธ์ของกลุ่มกิจการจึงเป็นลักษณะพึ่งพากัน
ทั้งนี้เนื่องมาจากข้อกำหนดทางกฎหมายที่ระบุขอบเขตในการดำเนินกิจการ
และยังผูกพันไปถึงความเกี่ยวข้องกันของกรรมการและการถือหุ้นซึ่งเงื่อนไขควบคุมกิจการคลังสินค้า
กำหนดไว้ว่ากรรมการบริษัทจะต้องถือหุ้นรวมกันไม่น้อยกว่าหนึ่งในห้าของหุ้นทั้งหมด
ดังนั้นกรรมการของบริษัทแม่และบริษัทย่อยเกือบทั้งหมดเป็นกรรมการชุดเดียวกัน
ดังนั้นในส่วนของอำนาจในการควบคุมบริษัท บริษัทย่อยย่อมถูกควบคุมโดยบริษัทแม่ ไปในตัวอยู่แล้ว

ในด้านการประกอบธุรกิจลูกค้าหลักของบริษัทแม่ คือผู้ส่งออกน้ำตาล
ว่าจ้างบริษัทให้ทำการขนถ่ายสินค้าที่เก็บไว้ในคลังขึ้นเรือเดินสมุทรเพื่อส่งไปจำหน่ายต่างประเทศ
ส่วนลูกค้าอื่นๆ ได้แก่ ลูกค้าเช่าเหมาโกดังเก็บสินค้าซึ่งมีทั้งสินค้าส่งออก
และจำหน่ายภายในประเทศ สำหรับลูกค้าหลักของบริษัทย่อย ได้แก่ โรงงานน้ำตาลต่างๆ
ที่นำสินค้ามาฝากในคลังสินค้าเพื่อรอการส่งมอบโดยผ่านผู้ส่งออกซึ่งเป็นลูกค้าหลักของบริษัทแม่
แจ้งเรือมารับสินค้า บริษัทแม่จะเป็นผู้ดำเนินการขนถ่ายสินค้าที่บริษัทลูกรับฝากอยู่